Sven Nielsen

Sven Nielsen (1883–1958) var en norsk offiser, forretningsmann og Høyre-politiker fra Stavanger. Han var stortingsrepresentant for kjøpstedene i Vest-Agder og Rogaland fylker i fire perioder fra 1934 til 1953 og konsultativ statsråd, senere handelsminister, i Johan Nygaardsvolds regjering under krigen. 

Han gikk Krigsskolen og bodde så en del år i Harstad, der han tjenestegjorde som offiser, underviste ved underoffiserskolen og arbeidet med sjøforsikring. Fra 1923 til 1925 var han Harstad bys ordfører. I 1925 flyttet han tilbake til Stavanger for å tiltre som administrerende direktør i Stavanger nye sjøforsikringsselskap. Han tjenestegjorde samtidig som kaptein og senere major i Hæren.Stavanger Aftenblad: "50 år", 18. mars 1933 s.4.

Han ble valgt til Stortinget i 1934 og ble gjenvalgt tre ganger. Nielsen «var i 1930-årene Høyres fremste målbærer i kampen for å styrke forsvaret». 

22. mai 1940 ble han utnevnt til konsultativ statsråd i Johan Nygaardsvolds regjering.  Fra 1941 til 1945 ledet han Statens revisjonskontor i eksil i London. Fra 12. mars til 25. juni 1945 var han handelsminister. Han var med i Regjeringsdelegasjonen som styrte på vegne av regjeringen fra 14. mai 1945 til regjeringen i sin helhet vendte tilbake til Norge fra eksil. I tillegg til Handelsdepartementet var han da fungerende sjef for Arbeidsdepartementet og Skipsfartsdepartementet.

 Referanser 

 Eksterne lenker 




Kategori:Norske handelsministre
Kategori:Norske statsråder 1940–1945
Kategori:Stortingsrepresentanter fra Høyre
Kategori:Stortingsrepresentanter for kjøpstedene i Vest-Agder og Rogaland fylker
Kategori:Stortingsrepresentanter 1934–1936
Kategori:Stortingsrepresentanter 1937–1945
Kategori:Stortingsrepresentanter 1945–1949
Kategori:Stortingsrepresentanter 1950–1953
Kategori:Ordførere i Harstad
Kategori:Høyre-ordførere i Troms
Kategori:Lokalpolitikere i Stavanger
Kategori:Høyre-ordførere i Rogaland
Kategori:Norske forretningsfolk
Kategori:Norske majorer
Kategori:Deltagermedaljen
Kategori:Kommandører av St. Olavs Orden
Kategori:Finlands hvite roses orden
Kategori:Den islandske falkeorden
Kategori:Personer fra Stavanger kommune